Si svicine la tierce edizion di Suns Europe, che si fasarà a Udin dai 30 di Novembar ai 2 di Dicembar, e al torne Babêl Europe, il program cuindisinâl dedicât ae produzion musicâl tes lenghis minorizadis dal nestri continent.
Il gnûf apontament ‘babelic’ su lis frecuencis di Radio Onde Furlane (sui 90 Mhz te plui part dal Friûl, sui 90.2 Mhz in Cjargne e in dut il mont in rêt ae direzion www.ondefu rlane.eu) al è par vuê, martars ai 14 di Novembar, in direte a undis a buinore.
E sarà la ocasion par scomençâ a scoltâ alc di cualchidun dai artiscj che a sunaran a Udin te sezion musicâl de manifestazion inmaneade di Informazione Friulana e Punto Zero cul jutori de ARLeF.
Si fevelarà ancje di altris argoments di atualitât e si scoltarà ancje un toc dal gnûf progjet là che si dan dongje il cjantant e musicist (e un grum di altis robis) dal Paîs Basc, Fermin Muguruza, e il coletîf catalan The Suicide of Western Culture.
Dopo de prime emission in direte, cheste gnove pontade di Babêl Europe e torne te programazion di Radio Onde Furlane in repliche: doman, miercus ai 15, e sabide ai 18, la prime volte a une e la seconde a une e mieze dopo di misdì.
Cun di plui si podarà tornâle a scoltâ tal sît internet de radio libare dai furlans.
fur_Latn fur_Latn fur_Latn fur_Latn fur_Latn fur_Latn